આમ તમારી આધાર ડિટેલ તો સુરક્ષિત રહેશે જ અને તમે મોબઇલ નંબરની જેમ સરળતાથી તમારો આધાર આઇડી નંબર પણ કોઇને આપી શકશો. વર્ચ્યુઅલ આઇડી વ્યવસ્થા દ્વારા તમામ એજન્સી સરળતાથી તમારું આધાર વેરિફિકેશન કરાવી શકાશે અને પેપરલેસ કામ થશે. સાથે જ તે તમારા આધાર નંબર સુધી નહીં પહોંચી શકે પણ તમારા આધાર સાથે જોડાયેલું કામ તે પૂરી કરી આપશે. તમામ એજન્સીને આ નવી વ્યવસ્થા 1 જૂન 2018 સુધી લાગુ કરવાનો રહેશે. આ સાથે જ યુઆઇડીએઆઇની તમામ એજન્સીઓને બે શ્રેણીમાં વર્ગીકૃત કરવામાં આવશે. તેમાં એક સ્થાનિક અને બીજી વૈશ્વિક શ્રેણી હશે. આ એજન્સીઓના નામ આ શ્રેણીઓમાં શામેલ કરવામાં આવશે.